Fra 180 til 39 børn

Af DR's oversigt fremgik det, at 182 børn i Aarhus Kommune skal tvinges i vuggestue. Hvilket fik Århus Stiftstidende til at udgive en artikel på baggrund af DR's tal under overskriften "180 børn fra Aarhus-ghettoer skal tvinges i vuggestue". I artiklen lød det:

- Ifølge en opgørelse fra dr.dk baseret på tal fra to ministerier og Danmarks Statistik drejer det sig om 700 børn på et år på landsplan, heraf bor de 182 børn i Aarhus i områderne Gellerup/Toveshøj, Bispehaven, Skovgaardsparken og Langkærparken.

Detektor kontaktetede imodlertid Aarhus Kommune, der fortæller, at der bor 183 etårige børn i de udsatte boligområder i Aarhus, men ud af disse er der 39, som på nuværende tidspunkt ikke er indskrevet i et dagtilbud.

Læs også : Etårige børn fra ghettoer skal i dagtilbud: Ellers mister forældre børnechecken

Langt færre børn er ikke i dagtilbud

Detektor har også lavet en rundspørge blandt de andre kommuner, der er med i DR’s oversigt, og her tegner sig det samme billede.

Det fremgik af oversigten, at der er 78 børn i Aalborg, som tvinges i dagtilbud. Men Aalborg Kommune oplyser, at de kun har syv etårige børn, der ikke allerede er indskrevet i en institution. I Esbjerg er det tre og ikke 89 børn, og i Silkeborg er der ingen af de 27 børn fra oversigten, der ikke allerede går i daginstitution. Tallene fra kommunerne skal tages med det forbehold, at kommunerne ikke nødvendigvis har trukket tallene på samme tidspunkt og på sammen måde som Socialministeriet, hvor tallene fra DR’s oversigt stammer fra.

DR og Århus Stiftstidende retter fejl

Ifølge Socialministeriet gjorde de DR opmærksom på, at der var fortolkningsproblemer og fejl i fremstillingen i oversigten. Inden Detektors henvendelse rettede DR artiklens ordlyd - dog uden at gøre opmærksom på det i teksten.

Redaktionschef i DR Nyheder Morten Tvegaard udtaler til Detektor:

- Det er helt sædvanlig praksis i DR Nyheder, at vi skriver i bunden af artiklen, når vi har lavet en væsentlig rettelse. Desværre er det ikke sket her, hvilket skyldes en forglemmelse af redaktionen. Det skal jeg naturligvis beklage. Det er ekstra ærgerligt, at den fejlagtige udlægning når at brede sig til andre medier, hvilket blot illustrerer, hvor vigtigt det er at være 100 procent fejlfri første gang.

Hos Århus Stiftstidende har man tre dage efter udgivelsen rettet artiklen, så det nu fremgår, at det handler om 39 og ikke 180 børn i Aarhus-området:

- Vi burde naturligvis ikke bare have taget DRs tal for gode varer, men selv have undersøgt tingene, inden vi lavede vores artikel. Normalt laver DR ikke den slags fejl, men det fritager naturligvis ikke os fra ansvaret eller for selv at have styr på fakta. Det er simpelthen gået for stærkt. Det er for dårligt, og det beklager jeg, siger Jan Schouby, der er chefredaktør på Århus Stiftstidende.

Læs også : Tvungen vuggestue splitter store kommuner

Forvirring i kommunerne

Ud over, at en stor del af de etårige i de udsatte boligområder allerede går i et pasningstilbud, så er der i kommunerne forvirring om, hvilke områder, der egentligt går under betegnelsen ”udsatte boligområder”.

I Odense kan de ikke opgøre de tal, Detektor har efterspurgt, da de har vanskeligt ved at få oplyst, præcist hvilke geografiske områder i Odense, som Regeringen tæller med i opgørelsen over udsatte boligområder.

I Greve og Næstved kommune var man slet ikke klar over, at der er områder i kommunen, der bliver betegnet som udsatte boligområder. De to kommuner er da heller ikke at finde på regeringens officielle liste over udsatte boligområder, men de optræder imidlertid på den liste Detektor og DR har fået udleveret af Socialministeriet.

Detektor har spurgt Socialministeriet, hvorfor der er forskel på listerne. Her henviser man til Transport-, bygnings- og boligministeriet, der forklarer, at der kun findes en officiel liste, som blev offentligtgjort i 2017. De andre lister,er ikke officielle, men indikationer på, hvordan den nye liste kan se ud, såfremt beboersammensætning ikke ændrer sig: